
VIRTUTEA  ÎNFRÂNĂRII  -  TĂMĂDUITOARE  A 

LĂCOMIEI  PÂNTECELUI 


Patima  lăcomiei  pântecelui,  deşi  aparent 
inofensivă  pentru  omul  contemporan,  este 
cauzatoare  de  mult  rău  pentru  suflet,  întrucât 
ea  este  rădăcina  desfrânării  şi  sursa  amorţirii 
minţii  şi  a  conştiinţei.  Ea  îl  aduce  pe  om  într-o 
stare  de  inconştienţă  duhovnicească,  intr-un 
somn  şi  o  împietrire  a  sufletului.  Sfântul  loan 
Casian  analizează  în  profunzime  această 
patimă  şi  efectele  ei  asupra  vieţii  duhovniceşti. 
El  ne  propune  drept  leac  virtutea  înfrânării, 
singura  care  poate  stăvili  „pofta  nesăţioasă  a 
pântecelui”. 

Evident,  ne  întrebăm  cât  de  actuale  sunt 
povăţuirile  şi  îndrumările  unui  monah  ce  a  trăit 
în  secolele  IV-V  pentru  noi,  cei  din  secolul 

loan  vom  observa  că  patima  despre  care  el 
vorbeşte  o  regăsim  în  noi,  iar  virtutea  pe  care 
ne-o  înfăţişează  ca  leac  ne  este  absolut  necesară 
pentru  a  combate  efectele  acestui  viciu,  pentru  a 
ne  curăţi  sufletul  şi  pentru  a  ne  apropia  de 
Dumnezeu. 

Ne  desiâşurăm  viaţa  într-o  societate  de  con¬ 
sum,  ai  cărei  stâlpi  de  susţinere  sunt  cererea  şi 
oferta  şi  a  cărei  regulă  principală  este  concu¬ 
renţa.  Pentru  a  supravieţui,  între  ofertanţi  con¬ 
curenţa  este  acerbă.  De  aceea  ei  caută  să  satis¬ 
facă  din  plin  dorinţele  consumatorului,  ba  chiar 
mai  mult,  se  străduie  să  stârnească  anumite 
dorinţe,  plăceri  şi  pofte  în  fiecare  din  noi  pentru 
a-şi  vinde  marfa,  fii  exploatează  nevoile  vitale 
ale  omului  pentru  ca  acesta  să  şi  le  satisfacă 
prin  consumarea  produselor  oferite  de  ei.  A- 
ceasta  este  şi  situaţia  pieţii  de  a 1  imente.  I  diver¬ 
sitatea,  cantitatea  şi  calitatea  alimentelor  oferite 
este  impresionantă,  dar,  in  acelaşi  timp  con¬ 
stituie  şi  un  bun  prilej  de  a  săvârşi  patima  lă¬ 
comiei.  Pe  de  altă  parte  însă,  acest  context  este 
şi  o  oportunitate  de  a  ne  sfinţi  prin  lucrarea  vir¬ 
tuţilor,  mai  ales  prin  cea  a  înl  rânării. 


4 


Exemplul  lumii  contemporane  este  cel  mai 
grăitor  în  ceea  ce  priveşte  legătura  dintre  lăco¬ 
mia  pântecelui  şi  desfrânare,  prima  cauzând-o 
pe  a  doua.  Spre  îndreptare,  Sfântul  loan  Casian 
ne  oferă  pilda  Sodomei,  cetate  pedepsită  de 
Dumnezeu  cu  foc  pentru  nelegiuirile  trupeşti 
săvârşite  ca  urmare  a  îmbuibării  pântecelui. 

Slântul  loan  ne  arată  şi  cum  este  posibilă  o 
astfel  de  relaţie  de  cauzalitate.  Necumpătarea 
la  mâncare  moleşeşte  mintea  şi-i  afectează 
agerimea,  slăbind  voinţa  şi  zădărnicind  naşterea 
de  gânduri  bune,  curate,  dumnezeieşti.  Trupul 
se  îngreuiază,  iar  mintea  nu-1  mai  poate  con¬ 
trola.  Astfel,  instinctele  rele  ies  la  suprafaţă  şi 
nu  mai  pot  fi  stăvilite. 

Izbăvirea  de  această  patimă  constă  în  lucra¬ 
rea  virtuţii  înfrânării.  Aceasta  se  săvârşeşte  prin 
limitarea  hranei  la  strictul  necesar:  a  te  ridica  de 
la  masă  „când  pofta  nu  s-a  stins  încă  .  Infrâ- 
narea  nu  se  opune  îngrijirii  trupului,  ci  nu  în¬ 
găduie  ca  această  preocupare  să  se  facă  spre 
satisfacerea  poftelor,  după  cuvântul  Sfântului 
Apostol  Pavel:  „Grija  de  trup  să  n-o  faceţi  spre 

pofte”  «  Romani  13,  14).  Sfântul  Ioan  Casian 
explică  aceste  cuvinte  arătând  că  nu  este  ad¬ 
misă  purtarea  de  grijă  faţă  de  plăcerile  cărnii, 
dar  nici  nu  sunt  excluse  preocupările  faţă  de 
cele  necesare  vieţii,  astfel  încât,  printr-o  „îngă¬ 
duinţă  binevoitoare  faţă  de  trup”,  să  se  ajungă  la 
preocupările  vătămătoare  faţă  de  „plăcerile 

v  •  *  JJ 

cărnii  . 

Sfântul  Ioan  tratează  şi  modul  în  care  cei 
bolnavi  şi  slăbiţi  trupeşte  pot  lucra  această  vir¬ 
tute.  El  arată  că  boala  nu  este  o  piedică  pentru 
lucrarea  virtuţilor  şi  pentru  atingerea  stării  de 
curăţie  trupească  şi  sufletească.  Cei  bolnavi, 
care  trebuie  să  urmeze  un  regim  sau  să  mă¬ 
nânce  mai  mult  pentru  a-şi  întări  organismul, 
pot  să  trăiască  în  înfrânare  şi  cumpătare,  hră- 
nindu-se  doar  atât  cât  le  este  de  trebuinţă. 

T 

Şubrezenia  trupului  şi  boala  nu  trebuie  să  con- 
stituie  un  motiv  sau  o  circumstanţă  atenuantă 
pentru  îmbuibarea  pânteceiui.  Trupul  slăbit 
lucrează  virtutea  în  frânării  hrănindu-se  cu  cele 
permise  şi  recomandate  sănătăţii  sale  în  mod 
cumpătat,  ridicându-se  de  la  masă  „când  încă 
mai  simte  nevoia  de  mâncare”,  dar  nu  mai 

devreme  de  a-şi  fi  asigurat  necesarul  de  hrană 
prescris  de  medic.  Astfel,  virtutea  înfrânării 
poate  fi  exercitată  în  orice  stare  a  sănătăţii  tru¬ 
pului,  deoarece  curăţia  inimii  şi  desăvârşirea 
sunt  accesibile  tuturor. 

Potrivit  Sfântului  Ioan  Casian,  virtutea  în¬ 
frânării  nu  constă  doar  în  cumpătarea  în  timpul 
mesei,  la  servirea  mâncării,  ci,  mai  ales,  în 
„cumpătarea  duhului”  care  este  o  stare  de  cu¬ 
răţie  sufletească  la  care  se  ajunge  prin  abţine¬ 
rea  de  la  păcate.  Astfel,  pentru  păstrarea  cură- 
ţiei  duhului  şi  a  trupului,  nu  este  de-ajuns 
numai  înfrânarea  de  la  mâncare,  ci  şi  „alătu¬ 
rarea  şi  a  celorlalţi  virtuţi  sufleteşti:  smerenia, 
milostenia,  blândeţea  etc”.  Căci  prin  lucrarea 
virtuţilor  ne  întoarcem  atenţia  de  la  cele  lu¬ 
meşti  spre  Dumnezeu,  Care  este  centrul  în 
jurul  Căruia  gravităm  şi  vieţuim. 

Creştinul  este  asemănat  de  Sfântul  Casian 
cu  o  cetate  întărită  cu  ziduri.  Deşi  aceste  ziduri 
sunt  înalte  şi  de  nebiruit,  cetatea  poate  fi  cu¬ 
cerită  printr-o  singură  uşiţă  din  zid  uitată  des¬ 
chisă.  De  aceea,  chiar  dacă  am  dobândi  virtuţi 
mari,  totuşi,  dacă  suntem  stăpâniţi  de  o  singură 

patimă,  adică  dacă  lăsăm  deschisă  o  uşiţă  cât  de 
mică  păcaiului,  vom  fi  biruiţi  cu  totul,  pierzând 
toate  virtuţile  avute.  Şi  aceasta  deoarece  pati¬ 
mile  se  ailă  intr-o  strânsă  legătură  una  cu  alta, 
cauzându-se  una  pe  cealaltă.  Dar  începând  lupta 
împotriva  uneia  prin  lucrarea  virtuţii  opuse  şi 
perseverând  în  această  luptă  de  câştigare  a 
virtuţilor,  le  vom  birui  pe  rând  pe  toate. 

Săvârşirea  virtuţii  înfrânării  aduce  creşti¬ 
nului  o  detaşare  de  cele  trecătoare,  lumeşti  şi  o 
aprindere  a  inimii  după  cele  dumnezeieşti.  De- 
părtându-ne  mintea  şi  inima  de  cele  ale  lumii, 
ne  apropiem  de  Dumnezeu.  Astfel,  ne  dăm 
seama  că  hrana  nu  este  o  plăcere  şi  o  destâtare  a 
trupului  sau  o  dorinţă  a  sufletului,  ci  o  nevoie  a 
trupului.  Conştientizăm  apoi  faptul  că  hrana 
poate  fi  o  cauză  a  întinării  sufletului  prin  exce¬ 
sul  de  mâncare.  în  acest  fel  ne  punem  ordine 
gânduri  lor  şi  ne  deprindem  şi  mintea  cu  această 
virtute.  Rânduindu-ne  gândurile  şi  nelăsând 
mintea  să  zburde,  nu  vom  mai  ti  abătuţi  de  la  în¬ 
deletnicirile  sufleteşti  prin  grija  de  cele  trupeşti. 

Aşadar,  calea  cea  mai  sigură  de  a  scăpa  de 
patima  lăcomiei,  spune  Sfântul  loan,  nu  este 

numai  abţinerea  de  la  excesul  de  mâncare,  ci  a- 
ceasta  trebuie  însoţită  de  o  îndreptare  a  gându¬ 
rilor  şi  a  minţii  noastre  (ie  la  cele  lumeşti  şi  ma¬ 
teriale  spre  cele  dumnezeieşti.  înfrânându-ne 
de  la  multa  hrană  a  trupului  şi  îndestulându-ne 
cu  hrana  sufletească,  devenim  biruitori  asupra 
imboldurilor  trupului,  ne  detaşăm  de  cele  tre¬ 
cătoare  şi  aflăm  de  pe  acum  cele  veşnice.  Pri¬ 
vind  neîncetat  spre  cele  cereşti,  spre  ţinta  efor¬ 
tului  nostru  ascetic,  spre  „răsplata  cea  înaltă”  de 
la  Hristos  şi  neîntorcându-ne  ochii  sufletului  şi 
ai  trupului  spre  cele  materiale  şi  trecătoare,  vom 
birui  „pofta  gurii  şi  a  pântecelui  cu  ajutorul  a- 
cestui  văz”  îndreptat  spre  Dumnezeu. 

în  acest  mod  adăugăm  postului  trupesc  un 
post  al  sufletului,  căci  şi  sufletul  are  mâncă¬ 
rurile  „vătămătoare”  de  la  care  trebuie  să  se  în¬ 
frâneze:  desfrâul,  pizma,  slava  deşartă  etc.  Dacă 
ţinem  doar  postul  şi  înfrânarea  trupească  şi  pe 
cea  sufletească  o  ignorăm,  toată  osteneala  este 
zadarnică,  deoarece  ne  pângărim  „partea  cea 
mai  preţioasă”,  adică  inima,  care  este  sălaşul 
Duhului  Slânt.  Căci  unirea  postului  trupesc  cu 
cel  sufletesc  oferă  lui  Dumnezeu  „jertfa  cea 

mai  plăcută  şi  un  lăcaş  de  sfinţenie  în  adâncul 
inimii  neprihănite”. 

Dobândind  astfel  virtutea  înfrânării,  nu  vom 
mai  li  „robi  ai  cărnii”  şi  nimic  din  cele  materi¬ 
ale  şi  trupeşti  nu  ne  va  mai  tulbura.  Ne  vor  ri¬ 
dica  mai  presus  de  cele  trecătoare  şi  vom  căuta 
neîncetat  spre  cele  veşnice.  Astfel  punem  te¬ 
melia  curăţiei  lăuntrice,  care  este  punctul  de 
pornire  în  urcuşul  duhovnicesc  pentru  câştiga¬ 
rea  celorlalte  virtuţi. 

In  acest  urcuş  duhovnicesc  virtutea  înfrâ¬ 
nării  este  prima  armă  necesară  în  lupta  pentru 
câştigarea  mântuirii.  Cu  această  armă  putem 
pomi  lupta  împotriva  unei  alte  patimi  şi  anume 
desfrânarea,  cauzată  de  lăcomia  pântecelui.  Cu 
arma  înfrânării  pornim,  aşadar,  lupta  pentru 
câştigarea  virtuţii  castităţii  sufleteşti  şi  trupeşti. 

1.1 .  Patima  lăcomiei 

Ce  este  lăcomia? 

„Mai  întâi  trebuie  să  începem  lupta  împo¬ 
triva  lăcomiei ,  care  este  pofta  nesăţioasă  a  pân¬ 
tecelui”  {„  Aşezămintele  mănăstireşti  ”,  cap.  V, 

nr.  3,  p.  165). 

Care  sunt  urmările  ei? 

„Cantitatea  mâncării  toceşte  ascuţimea  min¬ 
ţii  şi,  îngreunând  şi  duhul  o  dată  cu  trupul,  aţâţă 
focul  primejdios  al  patimilor.  Un  pântec  îm¬ 
buibat  cu  tot  felul  de  alimente  naşte  seminţele 
desfrâului  şi  mintea  înăbuşită  de  greutatea 
mâncărurilor  nu  mai  poate  păstra  cârma  drep¬ 
tei  chibzuinţe.  Mintea  negreşit  se  ameţeşte  nu 
numai  de  beţia  vinului:  necumpătarea  la  toate 
mâncărurile  o  face  să  se  clatine  şi  să  se  potic¬ 
nească  şi  o  despoaie  de  orice  imbold  spre  nevi¬ 
novăţie  şi  neprihănire.  Desfrâul  şi  pierzania  le-a 
venit  celor  din  Sodoma  nu  de  la  beţie,  ci  de  la 
îmbuibarea  de  pâine.  Ascultă  cum  mustră 
Domnul  Ierusalimul  prin  glasul  profetului: 
«Prin  ce-a  păcătuit,  în  adevăr,  sora  ta  Sodoma, 
decât  că-şi  mânca  pâinea  sa  până  la  saţiu  şi 
îmbuibare? »  (Iezechiel  16,  49).  Fiindcă  din 
pricina  excesului  de  pâine  se  aprinseseră  de  fo¬ 
cul  nestins  al  cărnii,  drept  osândă  dumneze¬ 
iască  sunt  arşi  de  foc  şi  pucioasă  venite  din  cer. 
Or,  dacă  pe  aceia  numai  necumpătarea  ia  pâine 
i-a  împins  în  prăpastia  atât  de  adâncă  a  ticălo¬ 
şiilor,  ce  trebuie  să  cugetăm  despre  cei  care,  cu 


ii 


.  trup  sănătos,  îşi  î  ngăduie  o  hrănire  fără  de  mă¬ 
sură  de  came  şi  vin,  folosindu-le  nu  după  cât  le 
cere  slăbiciunea  trupului,  ci  după  cât  îi  îndeam¬ 
nă  pofta  inimii.”  {Ibidem,  cap.  5-6,  p.  166-167) 

Manifestările  lăcomiei 

„Trei  sunt,  într-adevăr,  felurile  de  lăcomie  a 
pântecelui:  una  care  îl  sileşte  [pe  om]  să  o  ia 
înaintea  orei  regulate  pentru  masă,  alta  care  se 
mulţumeşte  doar  cu  umplerea  şi  încărcarea  pân¬ 
tecelui  cu  orice  fel  de  bucate,  a  treia  care  umblă 
după  mâncăruri  mai  rare  şi,  deci,  mai  preten¬ 
ţioase”.  {Ibidem,  cap.  23,  p.  177) 

1.2.  Virtutea  înfrânării 

Cei  bolnavi  pot  dobândi  virtutea  înfrânării 

„Şubrezenia  trupului  nu-i  o  piedică  pentru 
curăţia  duhului,  dacă  îşi  îngăduie  doar  atâta 
hrană  câtă  cere  corpul  plăpând  şi  nu  plăcerea. 
Mai  uşor  s-au  văzut  oameni  care  se  lipseau  în  tot 
chipul  de  mâncăruri  mai  bogate,  decât  de  aceia 
care  să  se  folosească  în  mod  cumpătat  de  cele 
trebuincioase  sănătăţii.  Primii  îşi  refuzau  totul 
de  dragul  înfrânării,  iar  aceştia,  îngădumdu-şi-le 

pe  toate  din  motive  de  sănătate,  uitau  de  mă¬ 
sura  la  care  să  se  oprească.  Şi  trupul  slab  îşi  are 
izbânda  înfrânării  sale  cu  condiţia  de  a  se  feri 
de  mâncărurile  permise  unei  sănătăţi  plăpânde 
când  încă  mai  simte  nevoia  de  mâncare...  Mân¬ 
cărurile  mai  hrănitoare,  care  contribuie  la  să¬ 
nătatea  trupească,  nu  sunt  o  primejdie  nici 
pentru  curăţenia  morală,  dacă  sunt  folosite  cu 
cumpătare.  Toată  energia  dobândită  din  această 
hrană  este  în  adevăr  cheltuită  în  suferinţa  şi 
slăbirea  produsă  de  boală.  De  aceea,  dacă  nici 
unei  stări  de  sănătate  nu-i  este  refuzată  virtutea 
înfrânării,  nici  curăţenia  desăvârşită  nu-i  este 
oprită...  Oricât  de  slabă  i-ar  lî  cuiva  sănătatea, 
va  putea  atinge  desăvârşirea  virtuţii  deopotrivă 
în  toate  cu  cei  robuşti  şi  sănătoşi,  dacă  îşi  va 
înfrâna  prin  tăria  duhului  dorinţele,  pe  care  nu 
t  le  mai  impune  slăbiciunea  cărnii  lui”.  {Ibidem, 

cap.  7,  p.  167-168) 

în  ce  constă  înfrânarea  trupului? 

„Măsura  postirilor  şi  înfrânării  constă  nu¬ 
mai  în  limitarea  hranei  şi  în  chinuirea  trupului. 
Şi  desăvârşirea  virtuţii  tocmai  acest  hotar  îl 

impune  tuturor:  să  punem  capăt  mâncărurilor 
trebuincioase  trupului  atunci  când  pofta  încă 
nu  s-a  stins”. 

„Numai  atâta  hrană  să-şi  îngăduie  fiecare, 
câtă,  în  chibzuinţă  rece  a  înfrânării,  va  fi  găsit 
că-i  este  de-ajuns  pentru  a  trăi,  nu  câtă  îi  cere 
pofta”.  ( Ibidem ,  cap.  7,  p.  167 < 

„Apostolul  adaugă:  «Grija  de  trup  să  n-o 
faceţi  spre  pofte»  (Romani  1 3,  14).  Deci  nu  s-a 
opus  îngrijirii  cărnii,  însă  n-a  îngăduit  ca  asta  să 
se  facă  spre  pofte.  El  nu  admite  să  poarte  cineva 
grijă  de  plăcerile  cărnii,  dar  nu  se  opune  preo¬ 
cupărilor  de  cele  trebuincioase  vieţii:  în  primul 
caz,  ca  nu  cumva,  din  îngăduinţă  binevoitoare 
faţă  de  trup,  să  se  alunece  spre  vătămătoarele 
preocupări  de  plăcerile  cărnii,  iar  în  al  doilea 
caz,  ca  nu  cumva  trupul,  istovit  din  vina  noas¬ 
tră,  să  nu  mai  poată  răspunde  trebuincioaselor 
sarcini  spirituale”.  ( Ibidem ,  cap.  8,  p.  1 68) 

Cum  poate  11  câştigată  şi  menţinută  în- 
frânarea  trupului? 

„Respectarea  posturilor  canonice  este  fo¬ 
lositoare  cu  adevărat  şi  trebuie  păstrate  cu 

orice  preţ;  însă,  dacă  după  ele  nu  va  urma  o 
masă  cumpătată  în  mâncări,  nu  se  va  putea  a- 
junge  la  treapta  curăţiei  duhului.  Căci  flămân- 
zirea  îndelungatelor  postiri,  urmată  de  saţiul 
trupului  duce  mai  degrabă  la  o  oboseală  de  câtva 
timp,  decât  la  curăţia  sfinţeniei.  Curăţia  duhu¬ 
lui  este  strâns  legată  de  flămânzirea  trupului. 
Nu  are  curăţenia  unei  sfinţenii  necurmate,  cine 
nu  se  împacă  cu  gândul  să  păstreze  necontenit 
o  aceeaşi  stăpânire  de  sine.  Nişte  postiri  oricât 
de  aspre,  urmate  de  o  îmblânzire  fără  de  mă¬ 
sură,  devin  zadarnice  şi  alunecă  îndată  spre  pă¬ 
catul  lăcomiei  pântecelui.  Mai  bună  este  o 
hrană  zilnică  chibzuită  cu  moderaţie  decât  un 
post  greu  şi  lung  la  intervale  de  timp”.  (Ibidem, 
cap.  9,  p.  168) 

Virtutea  înfrânării  nu  înseamnă  doar  ab¬ 
ţinerea  de  la  mâncăruri,  ci,  mai  ales,  înfrâ- 
narea  de  la  păcatele  sufletului 

„Dar  să  nu  credem  că  poate  fi  îndestulător 
pentru  desăvârşirea  mimii  şi  neprihănirea  tru¬ 
pului  numai  acest  post  de  mâncări  văzute,  dacă 
nu  se  va  uni  acestuia  postul  sufletului.  Căci  şi 

acesta  îşi  are  mâncărurile  lui  vătămătoare,  de 
care  îngrăşându-se  se  rostogoleşte  în  prăpăs¬ 
tiile  desfrâului,  chiar  tară  belşug  de  hrană.  O 
asemenea  hrană,  şi  chiar  foarte  plăcută,  este 
defăimarea.  Şi  mânia  îi  este  tot  hrană  şi,  deşi 
foarte  neplăcută,  îi  oferă  totuşi  sufletului  un 
aliment  nefericit  şi  în  aceiaşi  timp  îl  doboară 
cu  gustul  lui  ucigător.  Şi  pizma  este  o  hrană  a 
minţii,  pe  care  o  slăbeşte  cu  sucurile  ei  otrăvi¬ 
toare  şi  nu  încetează  s-o  chinuiască,  nefericind-o 
necontenit  cu  bunăstarea  şi  fericirea  altora. 

Cenodoxia,  adică  slava  deşartă,  este  şi  ea  o 
hrană  a  sufletului,  care,  pentru  moment  îl  mân¬ 
gâie  cu  desfătare,  dar  apoi  îl  goleşte  şi  îl  des¬ 
poaie  de  orice  virtute,  făcându-1  sterp  şi  lipsit 
de  roadele  duhului...  Orice  poftă  şi  cutreier  al 
unei  inimi  nestatornice  sunt  la  fel  o  hrană  a  su¬ 
fletului,  pe  care  îl  întreţin  cu  mâncări  vătă¬ 
mătoare,  lipsindu-1  însă  pentru  viitor  de  pâinea 
cerească  şi  de  hrana  cea  adevărată”. 

„Reţinându-ne  din  toate  puterile  de  la  toate 
acestea,  prin  cea  mai  sfântă  postire,  vom  face 
folositoare  şi  bună  şi  respectarea  postului 

A 

trupesc.  Intr-adevăr,  chinuirea  trupului,  unită 

cu  strivirea  sufletului,  va  oferi  lui  Dumnezeu 
jertfa  cea  mai  plăcută  şi  un  lăcaş  de  sfinţenie  în 
adâncul  inimii  neprihănite.  însă,  dacă,  postind 
trupeşte,  suntem  îngenunchiaţi  de  cele  mai 
primejdioase  patimi  ale  sulletului,  zadarnică 
ne  va  fi  zdrobirea  cărnii,  după  ce  am  fost  pân¬ 
găriţi  în  partea  cea  mai  preţioasă,  păcătuind  toc¬ 
mai  prin  substanţa  prin  care  devenim  sălaş  al 
Duhului  Sfânt. 

Negreşit,  nu  atât  trupul  stricăcios,  cât  mai 
ales  inima  curată  ajunge  lăcaş  lui  Dumnezeu  şi 
tempiu  al  Duhului  Sfanţ.  Se  cuvine  deci  ca,  în 
timp  ce  posteşte  omul  din  afară  şi  cel  dinăuntru 
să  se  reţină  de  la  mâncări  vătămătoare.  El  mai 
ales  să  fie  dăruit  curat  lui  Dumnezeu,  pentru  a 
se  face  vrednic  să-L  primească  în  sine  pe 
Hristos  ca  oaspete,  precum  ne  aminteşte  Sfântul 
Apostol  prin  cuvintele:  «în  omul  dinăuntru  să 
Se  sălăşluiască  Hristos,  prin  credinţă,  în  inimile 
voastre»  (Efeseni  3,16-17). 

Prin  urmare,  să  ştim  că  de  aceea  supunem 
t rupul  la  chinul  înfrânării,  ca  să  putem  ajunge 
prin  acest  post  la  curăţia  inimii”.  ( Ibidem ,  cap. 
21-22,  p.  175-176) 

Pentru  păstrarea  curăţiei  inimii  trebuie 
adăugate  şi  celelalte  virtuţi 

„Pentru  păstrarea  curăţiei  duhului  şi  a  tru¬ 
pului  nu-i  îndestulătoare  numai  înfrânarea  de 
la  mâncare,  iară  alăturarea  şi  a  celorlalte  virtuţi. 
De  aceea,  mai  înainte  de  toate,  trebuie  învăţată 
umilinţa...  trebuie  să  ne  ferim  de  agonisirea 
banilor...  trebuie  potolită  întărâtarea  mâniei, 
biruită  descurajarea  tristeţii,  dispreţuită  slava 
deşartă.  Trebuie  călcate  în  picioare  ifosele  mân¬ 
driei  şi,  Dumnezeu  fiindu-ne  necontenit  pre¬ 
zent  în  minte,  să  oprim  umbletul  nestatornic  şi 
rătăcitor  al  gândului  şi  să-l  readucem  din  cu¬ 
treierul  lui  primejdios  la  contemplarea  lui 
Dumnezeu... 

Căci  nu-i  cu  putinţă  să  tîe  stinse  îmboldi- 
rile  aprinse  ale  trupului  mai  înainte  de  a  fi  fost 
nimicite  cu  totul  şi  focarele  celorlalte  patimi 
principale”.  ( Ibidem ,  cap.  10-1 1,  p.  169) 

„O  cetate  întărită  cu  ziduri  oricât  de  înalte, 
şi  cu  porţi  oricât  de  straşnic  zăvorâte,  va  fi  pus¬ 
tiită  prin  trădarea  unei  singure  uşiţe  oricât  de 
mici.  Intr-adevăr,  ce  importanţă  are  că  duşmanul 
primejdios  se  strecoară  înlăuntrul  cetăţii  peste 

zidurile  înalte  şi  pr  in  spaţiul  larg  al  porţilor  sau 
prin  străbaterea  tainică  a  unei  galerii  înguste”. 
{Ibidem,  cap.  11,  p.  170) 

„Deci  mai  întâi  trebuie  să  biruim  pofta  pân- 
tecelui  şi  să  ne  uşurăm  sulletul  nu  numai  prin 
postiri,  ci  şi  prin  vegheri,  citit  şi  căinţa  deasă  a 
inimii,  în  care  să  plângem  la  amintirea,  ori  a 
amăgirilor,  poate,  ori  a  înfrângerilor  noastre”. 
{Ibidem,  cap.  14,  p.  171) 

1.3.  Dobândirea  virtuţii  înfrânării 


Virtutea  înfrânării  se  dobândeşte  prin  de¬ 
părtarea  de  cele  trecătoare  şi  îndreptarea 
spre  cele  veşnice 


„  Inima  ni  se  aprinde  când  de  groaza  păca¬ 
telor,  când  de  dorinţa  desăvârşirii  şi  sfinţeniei, 
încât,  cuprinşi  ş:  stăpâniţi  deopotrivă  de  griji  şi 
meditaţii  de  acest  fel,  recunoaştem  că  li  rana  ne 
este  îngăduită  nu  atât  spre  plăcere,  cât  impusă 
ca  povară.  Vom  simţi  astfel  că  ea  ne  este  dată 
mai  mult  ca  o  trebuinţă  a  trupului,  decât  ca  o 
dorinţă  a  sufletului. 

Stăpâniţi  de  acest  îndemn  sufletesc  şi  de  o 
necurmată  căinţă,  vom  înfrâna  zburdăciunea 
cărnii  cu  îmboldirile  ei  primejdioase  pe  care 
căldura  hranei  o  face  mai  înverşunată.  Astfel,  cu 
ploaia  lacrimilor,  izvorâte  din  plânsul  inimii, 
vom  putea  stinge  cuptorul  trupului  nostru...  Prin 
harul  lui  Dumnezeu  şi  prin  Duhul  Său,  Care 
varsă  rouă  cea  răcoritoare  peste  inimile  noastre, 
clocotul  poftelor  trupeşti  va  putea  fl  potolit  cu 

totul”.  {Ibidem,  cap.  14,  p.  171) 

„Prin  râvna  spre  desăvârşire  să  stingem 
pofta  gurii  şi  a  pântecelui.  De  aceea  cu  văzul 
îndreptat  spre  virtute,  trebuie  nu  numai  să  înă¬ 
buşim  orice  poftă  de  mâncare  fără  de  măsură, 
dar  chiar  cea  trebuincioasă  naturii  însăşi  s-o 
primim  nu  fără  o  nelinişte  sul  etească,  de  parcă 
ar  fi  potrivnică  neprihănirii.  Ln  sfârşit,  aşa  să  ne 
rânduim  cursul  vieţii  noastre,  încât  să  nu  mai 
existe  nici  un  moment  în  care  să  ne  simţim 
abătuţi  de  la  îndeletnicirile  noastre  sufleteşti, 
oricât  ne  va  sili  trupul  slab  să  ne  coborâm  şi  la 
grija  de  trebuinţele  lui”.  ( Ibidem ,  p.  172) 

„în  nici  un  alt  chip,  fireşte,  nu  vom  putea 
dispreţui  plăcerile  mâncărurilor  pământeşti, 

decât  dacă  mintea,  pironită  în  contemplare  di¬ 
vină,  îşi  va  găsi  desfătarea  mai  degrabă  în  dra¬ 
gostea  pentru  virtuţi  şi  în  frumuseţea  hranei 
cereşti.  Numai  aşa  toate  cele  pământeşti  vor  fi 
desconsiderate  ca  lucruri  trecătoare  de  cel  ce-şi 
va  îndrepta  pentru  totdeauna  văzul  minţii  spre 
cele  neschimbătoare  şi  veşnice,  contemplând 
cu  inima,  încă  aflându-se  în  trup,  fericirea  lă- 

-a 

caşului  viitor”.  {Ibidem) 

„Cel  ce  se  sileşte  să  obţină  nemăsurate 
răsplăţi  pentru  îndemnurile  lui,  îndreptă ndu-şi 
privirile  concentrate  în  direcţia  suliţei  spre  ţinte 
foarte  mici  aşezate  sus,  ştie  că  laurii  unei  mari 
slave  şi  câştigarea  premiilor  constau  în  atin¬ 
gerea  acestor  ţinte.  De  aceea,  reţinându-şi  pri¬ 
virea  de  la  orice  altceva,  trebuie  s-o  îndrepte 
într-acolo  unde  ştie  că  este  pusă  cea  mai  înaltă 
răsplată,  pe  care,  negreşit,  o  va  pierde  dacă  îşi 
va  abate  oricât  de  puţin  ochiul  de  la  ţintă. 

Astfel,  biruind  pofta  gurii  şi  a  pântecelui 


ajutorul 


cărnii 


porneşte 


virtutea 

Virtutea  înfrânăm  -  temelie  a  biruinţei 
asupra  patimilor 

„în  adevăr,  nu-i  temelie  mai  tare  în  toate 
luptele  decât  aceea  de  a  înăbuşi  mai  întâi  ade¬ 
menirile  dorinţelor  cărnii.  Căci  fără  să-şi  biruie 
propria  came,  nimeni  nu  va  putea  lupta...,  nici 
nu  va  merita  cununa  gloriei  pentru  izbândă”. 
( Ibidem ,  cap.  16,  p.  172) 

„Negreşit  este  cu  neputinţă  ca  un  pântec  sătul 
să  încerce  luptele  omului  lăuntric,  şi  de-altfel  nici 
nu  este  vrednic  să  fie  împins  la  lupte  mai  tari  cel 
ce  poate  fi  uşor  doborât”.  (. Ibidem ) 

..Neprihănirea  omului  lăuntric  se  observă 
în  desăvârşirea  acestei  virtuţi”.  (. Ibidem ,  cap.  11, 

p.  169) 


i 

Patima  lăcomiei 


RrŞF 


Fi 


pântecelui , 
orent  inofensivă 


deşi 


omul  contemporan,  este 


cauzatoare  de  mult  râu  pentru 


rădăcina 


desfrânârii 


conştiinţei.  Ea  a  aduce  pe  om  într-o 

t  t  1 


stare  de  inconştientă  duhovnicească. 


într-un  somn  şi  o  împietrire  a  sufletului. 
Sfântul  loan  Casian  analizează 


in 


patimă  şi  efectele 


asupra  vieţii  duhovniceşti.  El  ne  propune 


infranaru 


care  poate  stăvili 


ti 


nesăţioasă 


pântecelui". 

Evident,  ne  întrebăm  cât  de  actuale  sunt 


îndrumările 


a  trăit  în  secolele  IV-V  pentru  noi,  cei  din 
secolul  XXI?  însă  citind  cu  atent  ie 


ca 


patima  despre  care 


vorbeşte 


regăsim  în 
înfăţişează 


necesară  pentru  a  combate  efectele 
acestui  viciu,  pentru  a  ne  curăţ i 


T1' O' 


Win, 


sufletul  şi  pentru  a  ne  apropia  de 
Dumnezeu. 


